תיק השקעות מנוהל הוא פתרון המתאים גם לחסרי ניסיון וגם לאנשים שאין להם זמן עודף להשקיע במחקר על השקעות ובקניית ומכירת ניירות ערך.
ניהול תיק ההשקעות נעשה על ידי מנהל התיקים מומחה בשוק ההון שמטרתו להגדיל את תשואות התיק ויש לו את הידע והיכולות לכך. העזרו בהמלצות, עריכת השוואת בתי השקעות ובהתרשמות האישית שלכם ממנהלי התיקים איתם נפגשתם.
מנהלי התיקים נעזרים במחלקת המחקר של בית ההשקעות לבחירת ניירות הערך והרכב התיק. בחלק מבתי ההשקעות נעזרים גם במחלקות מחקר של בתי השקעות נוספים בארץ ובחוץ לארץ. זהו מידע רב שלמשקיע העצמאי קשה לגשת אליו ולנתח אותו
לבתי ההשקעות יש מערכות מסחר ומעקב המסייעות לפעולה מהירה ויעילה.
תיק השקעות מנוהל נבנה בהתאמה אישית לסכום הכסף שהשקעתם, לרמת הסיכון שבחרתם, לתקופת הזמן בה אתם מעוניינים להשקיע ורצונות וצרכים נוספים שלכם. בבניית תיק השקעות בוחנים את כלל החסכונות שלכם וצרכים כספיים עתידיים. בניגוד לפקדונות בנקאיים ואפשרויות חיסכון אחרות, כאן ההשקעה נקבעת לא רק לפי מצב שוק ההון, אלא גם לפי הדרישות והמטרות שלכם, ויכולה להשתנות לפי השינוי ברצונותיכם.
בתקופות של ריבית נמוכה המעניקה רווחים אפסיים באפיקי השקעה מסורתיים כמו חשבונות חיסכון ופקדונות, תיק השקעות שרווחיו מורכבים מתשואות על ניירות ערך יכול להציג רווח גדול יותר.
תיק השקעות מנוהל מכיל מגוון של ניירות ערך שונים על מנת לפזר את הסיכוי להפסדים. הגיוון יכול להתבטא בניירות ערך של תעשיות שונות, ארצות שונות, טקטיקות מסחר מגוונות ועוד.
אין הגבלה על טווח הזמן להשקעה.
יתרונות אלה חשובים, אך תיק השקעות מנוהל אינו מתאים לכל אחד. יש צורך בסכום כסף העומד בדרישה המינימלית לפתיחת תיק השקעות, ושתוכלו להשקיע אותו לטווח בינוני –ארוך כדי למקסם את הרווחים ולפדות אותם בתקופה בה התיק הראה תשואה גבוהה. אם אתם יכולים להרשות לעצמכם לפדות את רווחי התיק בנקודת שיא, וללא תלות בצרכים כספיים מיידיים שיאלצו אתכם לפדות את הכסף גם בתקופה של הפסדים, שקלו ברצינות את האפשרות של השקעת כספכם בתיק השקעות מנוהל.